ایندونزی نین لومبوک آداسیندا 6.2 بوگوکلوغونده زلزله اولدو.
ایندونزی متئورولوژی، ایقلیم و ژئوفیزیک قورومو، لومبوک آداسی‌نین 6 کیلومتر شمال-غربینده قئیده آلینان زلز‌له‌نین یئرین 12 کیلومتر درینلیگینده باش وئردیگینی بیلدیریب.
آمریکا ژئولوژی آراشدیرما‌لار مرکزی (USGS) ایسه زلز‌له‌نین بؤیوک‌لوگونو 5.9 اولا‌راق آچیقلادی.
زلز‌له سببیله بو آنا قدر جان ایتکی‌سی، یا دا یارا‌لی معلوماتی پایلاشلمازکن، سونامی خبردارلیغی دا ائدیلمه‌ییب.
دیگر طرف‌دن، میللی فلاکت رهبرلیک آژانسی (BNPB) سؤزچوسو سوتوپو پوروو نوگروهو، بازار گونو عینی بؤلگه‌دکی 7 بؤیوکلوگون‌دکی زلز‌له‌نین آردین‌دان تخلیه ائدیلن 156 مین‌دن چوخ شخص‌دن مین‌لرله خصوصیله ایچمه‌لی سو و قیدا کیمی اساس احتیاج یاردیم‌لاری‌نین هله گلیب چاتمادیغینی بیلدیریب.
نوگروهو، بوتون منطقه‌لر ایله چوخلو شکیلده یاردیم نقلیات ایشلرینه داوام ائتدیک‌لرینی ایفاده ائدرکن، یئرلی رسمی‌لری ده ضرر گؤرن یول‌لارین، اوزاق بؤلگه‌لردکی زلز‌له‌دن ضررچکن‌لره یاردیم ایشلری‌نین چاتدیریلماسینی چتینلشدیردیگینی بیلدیریب.
بؤلگه‌ده ضرر گؤرن ائولرین‌دن آیریلان و یا تخلیه ائدیلن‌لر آراسین‌دان مین‌لرله اینسانین مسکونلاشما پروبلمی یاشادیغی بیلدیریلیر.
بو آرادا منطقه دکی موختلیف اورقان‌لارین، زلز‌له‌ده اؤلو ساییسی آچیقلاما‌لاری‌نین دولت و مئدیادا فیکیر قاریشیق‌لیغینا یول آچدیغینی بیل‌دیرن نوگروهو، میدانچا‌دان گلن معلومات‌لار اولدوغو اوچون دوغرولوق پایی اولدوغونو قئید ائتدی.
میللی فلاکت رهبرلیک آژانسی نین سون معلومات‌لارینا گؤره ایسه 164 اؤلو اولدوغو معلوماتی پایلاشان نوگروهو،
دون آخشام لومبوک فلاکت ضررلرینی آزالتما آژانسی (بپبد) 347، بؤلگه‌دکی سیلاح‌لی گوجلرین (تنی) 381 و غربی نوسا تنگارا شهر والیلیغی‌نین ایسه 226 اؤلو ساییسی آچیقلادی. بعضی رقم‌لر عمومی و یا بؤلگه سل اولسا دا باغلی اؤلو سای‌لاری‌نین سهو اولدوغونو دئمک. هر بیر منطقه اؤز گؤستریجی‌سینی ایستیفاده ائدیر و آنلاشیلان معلومات کووردیناسیونوندا داها چوخ بیرگه ایشلمه‌یه احتیاج وار. آنجاق بو آن اوچون اؤنجه لیک‌لری‌نین زلز‌له‌دن ضررچکن‌لره یاردیم‌لارین چاتدیریلماسی و اؤلو ساییسی‌نین بلیرلنمه سینده اورقان‌لارین بیرگه چالیشماسی لازیم." دئدی.
نوگروهو همچینین تام ساییسی‌نین بلیرلنمه سی اوچون منطقه‌لرین، آد-سوی آد، یاش، جینسیت و عنوان قئیدیاتی کیمی فاکت‌لر اوزرین‌دن دقیق معلومات‌لار آچیقلاماسی لازیمی چاغیریب.
